TISCO ส่องกำไร Q1/60 แกร่ง ชูหุ้น Top Pick กลุ่มธนาคารปีนี้
TISCO ส่องกำไร Q1/60 แกร่ง ชูหุ้น Top Pick กลุ่มธนาคารปีนี้
10 เม.ย. 2560

บล.ฟินันเซีย ไซรัส ระบุในบทวิเคราะห์วันนี้ (10 เม.ย.) ว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO เป็นหนึ่งใน Top Pick ในกลุ่มธนาคารในปีนี้ คาดกำไรสุทธิจะยกฐานขึ้นตั้งแต่ไตรมาส1/60 เป็นต้นไป โดยคาดการณ์กำไรสุทธิไตรมาส 1/60 ที่ 1,356 ลบ. เป็นจุดสูงสุดใหม่ ซึ่ง +5% เทียบไตรมาสก่อนหน้า,+8%เทียบช่วงเดียวกันของปีก่อน จากการตั้งสำรองฯที่ลดลง, Loan Yield ที่ดีขึ้น ขณะที่ CoF ยังอยู่ในระดับต่ำ
แม้กำไรที่ดีขึ้นในไตรมาส 1/60 ยังไม่ดีที่สุด เพราะจะดีขึ้นอีกในครึ่งหลังปี 60 ภายหลังการรวมธุรกิจสินเชื่อรายย่อยจาก STNB ซึ่งน่าจะช่วยสร้างกำไรให้ยกฐานขึ้นในระดับที่สูงกว่า 1.4 พันลบ.ต่อไตรมาสในครึ่งหลังปี 60 เป็นต้นไป คงประมาณการกำไรปี 60 ที่  5.7 พันลบ. (+13.9%เทียบช่วงเดียวกันของปีก่อน) คงคำแนะนำซื้อคงราคาเหมาะสมปี 60 ที่ 78.00 บาท (ปันผลหุ้นละ 3.50 บาท Yield 4.9% XD 26 เม.ย. จ่าย 4 พ.ค.)